מיקומך באתר: עמוד ראשי >> מגזין >> דיני מקרקעין >> האכלת חתולי רחוב בחצר בית משותף - שימוש לא סביר בחצר ומטרד
מאת: שירה הימן, עו"ד | תאריך פרסום : 10/08/2006 12:30:00 | גרסת הדפסה
א 15908/04 אוניקול נגד קגן
בית משפט השלום בחיפה קבע, כי הנתבעת מנועה מלהאכיל חתולים כלשהם בתחומי החצר בבית המשותף בו היא מתגוררת, המהווה רכוש משותף. נקבע, כי לא יגרם בכך נזק לנתבעת, שכן היא תוכל להמשיך ולהאכיל את החתולים מחוץ לתחומי אזור הבית המשותף.
סעיף 31 (א) (1) לחוק המקרקעין קובע, כי בעל דירה רשאי לעשות שימוש סביר ברכוש המשותף, כל עוד אין בכך כדי למנוע שימוש כזה מבעלי הדירות האחרות בבנין, כאשר סבירות השימוש נקבעת בהתאם לאופי הנכס ונסיבות הענין, מנקודת ראות של המשתמש ושל שכנו.
השופטת ר. למלשטריך-לטר קבעה, כי בנסיבות המקרה, בהתחשב בעובדה שהנתבעת מחזיקה מספר חתולים מאומצים, ובנוסף מאכילה חתולי רחוב בעשרות, הרי שיש לראות במעשיה משום שימוש לא סביר בחצר המשותפת של הבית המשותף. בנוסף, נקבע, כי האכלת החתולים מביאה להצבת מזון בחצר, שוטטות החתולים, ריחות ולכלוך בחצר - כל אלו מהווים הפרעה ממשית העולה כדי מטרד ע"פ סעיף 44 לפקודת הנזיקין.
האיזון בין החובה להגן על בעלי חיים, מול המטרד שגורמת האכלת החתולים, הינו באפשרות העומדת בפני הנתבעת להאכיל חתולי רחוב מחוץ לתחומי הבית המשותף.